open-index/open-wikipedia-markdown huggingface dataset:
Jagung

**Jagung** inggih punika silih tunggil soroh entik - entikan sané madué aran ilmiah *Zea mays L*.Entikan jagungé punika  mentiknyané ngrumpyuk, jegjeg miwah tegehnyané ±15 m. Jagung punika madué punya utawi giing sané bunter, punya jagungé punika maruas-ruas sané kawungkus antuk papah, akéh, nénten macarang, bongkol punyanyané maakah, mawarna kuning utawi jingga. Jagung punika madué don sané tunggil, bunter miwah lantang, muncuknyané tajep, tepinyané asah, lantang donnyané 35–100&nbsp;cm, lumbang donnyané 3–12&nbsp;cm miwah mawarna gadang. Don entikan jagung madué *stomata* sané mawentuk *halter* pinaka ciri khas entik- entikan sané rumasuk ring kulawarga utawi suku *poaceae*. Tiosan punika entikan jagung madué sekar sané ngrumpyuk, maumah tunggal, sekar jagungé sané muani miwah sané luh mawentuk bulih, sekaré punika magenah ring muncuk punya miwah ring paang donnyané, sekar jangungé punika madué benang sari sané mawarna tangi, bakal wohnyané bunternyané sekadi taluh, miwah mawarna putih. Woh Jagungé mawentuk bongkol, lantangnyané 8–20&nbsp;cm, wohé punika mawarna gadang masawang kuning. Wiji Jagungé punika mawentuk bunter, miwah wijiné punika mawarna kuning utawi petak. Tiosan ring punike entikan jagung madué akah sané wawentuk pasarawé utari serabut miwah mawarna putih daki utawi krem.

## Pustaka

### Cutetan

### Pranala jaba

* http://www.grains.org/corn U.S. Grains Council
* http://www.ncga.com/files/pdf/2009WOC.pdf  National Corn Growers Ass.
* Common Names of Plant Diseases . Daftar penyakit jagung dunia.
Sabun (jaja)

**Jaja sabun** inggih punika silih tunggil soroh sanganan Bali. Jaja sabun mawentuk segitiga tipis tur tuh. Jaja sabun mawarna coklat tur malakar saking tepung ketan. Bahan sané kaanggén garyanin Jaja Sabun minakadi tepung baas, tepung ketan, gula Bali, uyah, miwah santen. Tata cara ngaryanin Jaja Sabun sané kapertama inggih punika tepung beras ketan kacampurang sareng santen. Adonan punika kaaduk ngantos alus, tur kacampuh gula Bali sané sampun malablab. Makasami adonan punika kaaduk malih ngantos lebeng. Sasampun lebeng, raris jaja punika kasusun rata ngantos tipis ring don biu. Sasampun makasami kagenahang, jaja punika kajemuh kantos tuh. Sasampunné kering, jaja sabun sampun dados kaajeng. Ring krama Bali jaja sabun kaanggén pagenep ring Banten. Jaja sabun rasannyané manis. Jaja punika ketah kapanggihin ring pasar-pasar tradisional.

## Pustaka
Satuh

**Jaja Satuh** utawi **Satuh** inggih punika silih tunggil soroh sanganan khas saking Bali. Jaja satuh mawentuk bunter gilik, tur mawarna putih. Jaja satuh malakar saking tepung baas ketan sané manyahnyah. Bahan sané kaanggén ngaryanin jaja satuh minakadi baas ketan, gula bali, miwah uyah. Jaja satuh rasannyané manis tur renyah. Tata cara ngaryanin jaja satuh inggih punika gula Bali kabenyahang kantos alus miwah kalis. Sasampun adonan punika alus, raris kacampuhin antuk tepung baas ketan ngantos  adonan punika lengket ring tangan. Salanturnyané adonan punika raris kacétak ring cétakan sané mawentuk bunter. Sasampun lebeng tur kacétak, jaja satuh kawungkus nganggén don biu.

Ring Bali, jaja satuh kaanggén sarana upacara, minakadi banten. Jaja satuh kaanggén pagenep banten olih krama Bali. Jaja satuh ketah kapanggihin ring pasar-pasar tradisional.

## Pustaka
Uli (jaja)

**Jaja uli** inggih punika silih tunggil sanganan sané wénten ring Bali. Jaja puniki malakar saking ketan putih sané sampun malablab. Wus punika kacampurang sareng nyuh, tepung baas, gula pasir tur kaintuk mangda sami lakarnyané dados asiki. Sasampun dados asiki, adonan punika kawungkus nganggén kulit jagung, tur kalablab ngantos lebeng. Sasampun lebeng jaja uli punika kajemuh mangda tuh. Sanganan puniki ketahnyané mawarna putih sareng abang. Yéning meled makarya sané mawarna abang wantah ngicénin gula bali sadurung maintuk.

Sanganan puniki akéh kaanggén ri tatkala makarya banten. Sané lianan, jaja uli dados langsung kaajeng tur prasida kasarengin antuk tapé utawi kopi. Jaja uli ketah kapanggihin ring pasar-pasar tradisional.

## Pustaka
Wajik (jaja)

**Jaja wajik** inggih punika silih tunggil soroh sanganan Bali. Jaja wajik malakar saking baas ketan. Bahan sané kaanggén antuk ngaryanin Jaja wajik minakadi baas ketan, gula Bali, don pandan, miwah santen. Tata cara ngaryanin jaja wajik inggih punika makasami bahan punika kacampurang ngantos alus. Sasampun kacampur, adonan punika kacétak ring cétakan sané mawentuk segi patpat. Sasampun kacétak, Jaja wajik kakaput nganggén busung.

Jaja wajik mawarna coklat, nanging ring aab jagaté mangkin wénten sané mawarna barak, gadang, miwah sané lianan. Wénten sané kakaput nganggén plastik utawi don biu, tur rupannyané *bervariasi*. Jaja wajik ketahnyané mawentuk wajik segi patpat. Jaja wajik rasannyané manis tur kaanggén sarana upacara olih krama Bali, minakadi ring banten. Jaja wajik kaangén pajangkep ring banten tur ketah kapanggihin ring pasar-pasar tradisioanal.

## Pustaka
Iwel

**Jaja iwel** inggih punika silih tunggil soroh sanganan Bali. Jaja iwel malakar saking baas ketan ireng tur putih sané manyahnyah. Bahan sané kaanggén ngaryanin jaja iwel minakadi ketan, gula bali, santen, uyah, miwah nyuh makihkih. Tata cara ngaryanin Iwel sané kapertama tepung ketan selem miwah putih kasangrai, ngantos akidik lebeng. Salanturnyané gula bali kaengseb ngantos cair, sasampun gula baliné nénten panes, makasami tepung kacampurang irika tur kaimbuhin nyuh makihkih. Adonan punika kaadung ngantos kalis tur lebeng. Sasampun lebeng adonan punika kakaput.

Jaja iwel rasannyané manis. Jaja punika mawarna ireng. Ring krama Bali, jaja iwel kaangén sarana upacara minakadi ring banten. Jaja iwel rupannyané pateh sareng dodol nanging kaliwat katos. Jaja iwel dados kaanggén ring banten Galungan miwah piodalan ageng sané tiosan. Jaja iwel kakaput sareng don biu miwah upih.

## Pustaka
Laklak

**Laklak** inggih punika silih tunggil sanganan sané wénten ring Bali sané kakaryanin antuk tepung baas sané mawarna putih wiadin gadang. Bahan sané kaanggén ngaryanin laklak minakadi tepung, don kayu manis, don pandan, santen, tasik, miwah pamor. Tata cara ngaryanin jaja laklak sané kapertama inggih punika tepung, don kayu sugih miwah don pandan kaulet saha kaimbuhin antuk santen, tasik, miwah pamor mangda laklaké prasida *empuk*. Yéning sampun raket adonannyané raris kakukus ring panyangkaan sané malakar antuk *tanah liat* saha kapunpunin ring jalikané nyantos rateng. Yéning sampun rateng raris kacacarang antuk don biu miwah kadagingin kelapa sané makikih maibuh gula barak.

Laklak punika lumbrah kaadol ring warung sisin margané. Laklaké punika beciknyané karasayang anget–anget katimpalin kopi wiadin téh. Indik pangargan laklaké wantah siu tali atebih tur kasarengin antuk unti sané malakar aji campuran nyuh makihkih miwah gula bali baduurnyané.

## Soroh
### Laklak biu
Laklak Biu inggih punika silih tunggil sanganan sané wénten ring wewidangan désa Jatiluwih tur kasub ring kabupatén Tabanan. Laklak biu kakaryanin antuk tradisional nganggè saang ring cangkem paon. Laklak biu malakar antuk biu sané kakaput antuk tepung kasarengin gendis tur nyuh. Taler dados numbas madué rasa sakadi soklat, stroberi, manas, utawi kéju.

## Cara Ngaryanin
Tatacara ngaryanin laklak biu kakawit antuk ngaryanin adonan antuk nyampuhang tepung baas, nyuh, tasik miwah toya. Lantur adonan sané sampun wusan karatengin ring ajeng tungku lantur kadagingin biu ngantos mateng. Sasampun nika wawu kakaput don biu sané kantun gadang.

## Pustaka
Japan Airlines

**Japan Airlines** wiadin **Nikkō** (basa Jepang: 日本航空株式会社 *Nihon Kōkū Kabushiki-gaisha*) ento adan maskapai pakeber nasional Jepang.

## Pustaka
Jarak

**Punyan Jarak** (*Jatropha curcas* L.) inggih punika, wangsa tetanduran sané kaanggén pageh-pagehang miwah ngamedalang lengis. Ring Bali, punyan jarak punika maurip ring tegalan. Cecirén punyan jarak punika: ronné punika tunggal, mabantang kiris, madué *pertulangan* menyari. Sekarnyané ring punyan jarak inggih punika madué kelopak limang siki marupa bunter. Woh ring punyan jarak punika marupa marepat, mawarna gadang. Bijinnyané inggih punika marupa sekadi taluh, mawarna coklat masawang selem. Akahnyané tunggang, mawarna putih menyi. Kawigunannyané dados ubad kiluran miwah sané lianan.

## Pustaka
Jambi

**Jambi** (aksara Bali: ᬚᬫ᭄ᬩᬶ) inggih punika silih tunggil propinsi ring Indonésia. Propinsi piniki maibukota ring Kota Jambi. Propinsi puniki jimbarnyané 50.160,05&nbsp;km². Ring warsa 2023, akéh kramanyané kirang langkung 3.092.265 diri. Provinsi Jambi inggih punika silih tunggil propinsi ring Indonésia sané ibu kotanyané pateh sekadi propinsi Bengkulu, Daérah Istiméwa Ibukota Jakarta, Daérah Istiméwa Yogyakarta, miwah Gorontalo.

Jambi wantah wawidangan sané kasub ring sastra-sastra kuno. Wastan panegara puniki, sering kaunggahang ring prasasti miwah ring gatra-gatra Tiongkok. Puniki pinaka bukti, krama Tionghoa sampun sué madué paiketan sareng Jambi, sané kasengguh Kien-pi utawi Chan-pei. Katarka, wénten papat kerajaan Melayu Kuno sané ngadeg ring Jambi, inggih punika Krajaan Koying (abad ka-3 M), Tupo (abad ka-3 M), Kantoli (abad ka-5) miwah Zabag. Prasasti Karang Berahi puniki mabasa Melayu Kuna kasurat ring aksara Pallawa, antuk tanggal abad ka-7 Masehi.

Jambi taler kaloktah madué kompleks candi Hindu-Buddha sané pinih ageng ring Asia Tenggara, sané jimbarnyané 3981 hektar, sané kasub antuk Candi Muaro Jambi. Minab punika peninggalan kerajaan Sriwijaya miwah Melayu, sané katarka mawit saking (abad ka-7 ⁇ 12 M). Candi Muara Jambi inggih punika kompleks candi sané pinih ageng miwah sané pinih becik kajaga ring Nusa Sumatra.

## Pamréntahan
### Gubernur Jambi

### Déwan Perwakilan

### Kabupatén miwah kota

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka
Jambu Mente

**Jambu Ménté** pinaka silih tunggil sarwa woh-wohan sané prasida karereh ring abian utawi alas. Jambu puniki rasannyané sepet-sepet manis yéning sampun tasak. Sakantun nguda woh puniki mawarna gadang tur kalanturang manados warna barak yéning sampun wayah. Woh puniki kaaranin jambu ménté mawinan ring pangkal buahnyané wénten wiji sané lengkong mawarna kuning sané kawastanin ménté. Ménte punika kanyahnyah lantur kaajeng tur rasannyané sarupa sareng ngajeng sarwa kacang.

## Pustaka
Jawa

**Jawa** utawi **Nusa Jawa** (aksara Bali: ᬚᬯ) inggih punika silih tunggil nusa sané wénten ring Indonésia. Manut ring carita, daweg masané kuna, Nusa Bali miwah Nusa Jawa wantah dados manunggal utawi dados asiki. Ipun nénten manunggal malih sapisan kapalasang olih Dang Hyang Sidhimantra. Genah malasang Baliné punika sané mangkin dados selat utawi segara cupit sané kawastanin Segara Rupek. Sané mangkin Nusa Jawa madrewé penduduk kirang langkung 150-an yuta diri.

## Pustaka
Jatakarma

**Jatakarma** inggih punika tradisi sané kalaksanayang ri tatkala wénten rare sané wawu embas. Upakara puniki kadadosang cihna antuk kesenengan reramané krana madué anak cerik. Upakara puniki taler kaprecaya antuk ngicénin kerahayuan ka anak cerik ngantos kelih. Ring upakara puniki kasayagayang tumpeng tur dagingnyané. Wénten taler canang sané matetujon antuk silih tunggil sarana upakara. Selanturnyané pemimpin upakara nunas ica mangda raré punika rahayu. Ari-ari raré punika kabersihang tur kamasukang ka kendi tur katutup. Kendi punika kawungkus nganggén kain putih tur kaicénin bunga kendi sané kasuratin antuk aksara Hindu. Sesampunné makasami kendiné katanem ring natah umahé, yéning lanang kagenahang ring tengen pintu umahnyané, yéning istri kagenahang ring kiwa umahnyané.

## Pustaka
Jawa Tengah

**Jawa Tengah** (Aksara Bali: ᬚᬯᬢᭂᬗᬄ) inggih punika silih tunggil propinsi ring Indonésia. Propinsi puniki maibukota ring Semarang. Propinsi puniki jimbarnyané 32.548&nbsp;km2. Akéh kramanyané kirang langkung 35.557.249 diri.

## Pamréntahan
### Gubernur Jawa Tengah

### Déwan Perwakilan

### Wawengkon administratip

## Seni budaya
### Museum

### Lis Tetamian Budaya Tenbenda

## Pustaka

### Cutetan
Jawa Timur

**Jawa Timur** (Aksara Bali: ᬚᬯᬢᬶᬫᬸᬃ, utawi **Jawa Kangin**, ᬚᬯᬓᬗᬶᬦ᭄) inggih punika propinsi ring Indonésia. Propinsi puniki maibukota ring Surabaya. Provinsi puniki jimbarnyané 47.922&nbsp;km². Akèh kramanyané kirang langkung 37.476.757 diri.

Jawa Timur madué wawidangan pinih jimbar riantaranyane nenem provinsi ring nusa Jawa, miwah madue akeh krama pinih akeh kadadua ring Indonesia sasampun Jawa Barat. Wawidangan Jawa Timur mawates sareng Segara Jawa ring sisin kaja, Selat Bali (Provinsi Bali) di sisin kangin, Samudra Hindia ring sisin kelod, sareng Jawa Tengah ring sisin kauh. Wawidangan Jawa Timur tasih rumasuk Nusa Madura, Nusa Bawean, Nusa Kangean, Kepulauan Kangean sareng makejang nusa-nusa kecil ring segara Jawa inggih punika: Kepulauan Masalembu, Nusa Sempu miwah Nusa Barung.

Jawa Timur kasub dados genah pusat industri mniwah keuangan wawidangan Tengah miwah Timur Indonésia, sané madué signifikansi perekonomian pinih tegeh, makontribusi kirang langkung 15% terhadap Produk Domestik Bruto nasional.

## Pamréntahan
### Gubernur Jawa Timur

### Déwan Perwakilan

### Wawengkon administratip

## Seni budaya
### Museum

### Lis Tetamian Budaya Tenbenda

## Kesehatan
### Rumah sakit

## Pustaka

### Pranala jaba
*  Situs Resmi Pamréntahan Provinsi Jawa Timur 
*  Situs BPS Propinsi Jawa Timur
*catetan: URL dados kauahin/ilang. Yening URL nenten aktip, dados kaapus saking lis.*
Jaé

**Jaé**  utawi Zingiber officinale inggih punika silih tunggil tetanduran herbal sané tegehnyané petang dasa nyantos seket méter, punyané mawarna gadang madon tunggal mawarna gadang. Jaé punika mabunga sané mamuncuk lanying mawarna gadang masawang barak. Buahnyané bunter lantang mawarna gading miwah maakah serabut putih daki. jaé ngranjing suku Zingiberaceae ngranjing tetanduran temu. jae madué rasa sané lalah riantukan senyawa keton sané mawasta zingeron.

## Lelintihan
Jae kabaos mawit saking India, sakewanten, wénten taler sané maosang jae mawit saking Républik Rakyat Tiongkok Selatan. Punika mawinan, India miwah Cina kabaos panegara kapertama sané nganggén jae pinaka bahan inem-ineman, ajeng-ajengan, miwah loloh. Ring India, jae kabakta ri kala jadma India maadolan pantaraning wawidangan  Asia, Tiongkok, Jepang, ngantosTimur Tengah.

## Botani
Jahe (Zingiber officinale Rosc) inggih punika tetanduran sané rumasuk suku *Zingiberaceae*. Wastan *Zingiber* mawit saking basa Sansekerta“singabera” miwah Yunani “Zingiberi” sané maartos tanduk, riantukan wentuknyane kadi tanduk.  Khasiat jaé inggih punika kaanggén ngetisang basang, ubad makohkoan, ubad sakit bangkiang, penawar cetik. Kaanggén ngetisang basang kaanggén limolas gram katunu salanturnyané kaintuk miwah dagingin madu acekit sadurung kaanggén loloh. Kandungan kimia ring jaé inggih punika *flavonodia*, *polifenol* miwah lengis *atsiri*.Jaé punika wénten tigang soroh kadasarin antuk wentuk, warna miwah rimpang. Jae prasida tumbuh becik ring genah sané tegehnyane 0 ngantos 1500 meter ring duur permukaan laut, sajabaning jahe gajah sané prasida tumbuh ring genah sané tegehnyane 500 ngantos 950 meter.

Jaé punika kaanggén loloh tradisional ring Bali, rasannyané lalah nanging yéhnyané akidik, lengis atsiri sané akéh ngranayang jaé punika dados lilih.

## Ceciren Morfologis
Jaé marupa sakadi cekuh, mawarna soklat, tur dagingnyané mawarna kuning. Jahé ketahnyané kanggén lakar basa genep ring Bali. Entik-entikan puniki akéh kawigunannyané, yéning kaajeng jahéné puniki ngawé ragané seger tur anget, miwah yéning kainem ketahnyané jahé puniki kaseduh sareng teh, utawi kopi, nika mawinan ragané anget tur penyakité gelis ical.

Warna miwah ageng jae nika matiosan. Ketahnyane jae mabuku-buku, agak pégpég mawarna soklat nguda miwah isinyane mawarna kuning nguda. Wenten taler jae sané madué kulit mawarna barak sané kabaos jae barak. Jae madué akah serabut sané medal saking rimpangnyane miwah warnanyane putih daki.

## Pustaka
Jean-Claude Juncker

**Jean-Claude Jungker** (lekad 9 Désémber 1954) ento adan politisi Luksemburg ané dadi Présidén Komisi Éropa sekat 2014. Satondén ento ida dadi Patih Agung Luksemburg ring masa 1995-2013 tur Menteri Keuangan sekat 1989 nganti 2009.

## Pustaka
Jaran

**Jaran** inggih punika silih tunggil soroh beburon sané mabatis patpat. Dedaraan jarané inggih punika padang. Panak jaran madan Bebedag. Jaran mawiguna ring Bali sawiréh madué raga sané kuat. Krama Bali nganggén jaran dados alat transportasi sané mawasta Dokar. Ring aab jagaté mangkin, makéh wénten dokar ring wawidangan Lapangan Puputan Badung. Liu krama Bali sané negakin dokar merika tur kaanggén rékréasi utawi ngibur raga. Wenten soroh jaran saking Bali sané kaakuin dados soroh jaran punika Jaran Bali

## Pustaka
Jepang

**Jepang** inggih punika silih tunggil negara sané wénten ring wewidangan Asia Timur. Ibu kota saking negara punika wantah Tokyo. Jagat punika madué kirang-langkung 6.852 pulo, taler akéh kramanyanné kirang-langkung 128 yuta diri. Krama drika kabaos akéh mawinan Jepang rumasuk wilangan kaping dasa manut ring akéh jadmané sané meneng irika. sané lianan, Jepang madué Gunung Fuji pinaka gunung sané pinih ageng.

## Pustaka
Jepun

**Jepun** rumasuk sarwa bunga. Bunga puniki madué makudang-kudang aran inggih punika: jepun cenana, jepun barak, jepun putih, jepun putih nyentak, miwah jepun jepang. Warnanyané  wénten tatiga inggih punika: putih, kuning, miwah barak. Ritatkala ngalap bunga puniki patut alon-alon santukan tarunyanyané madué getah mawarna putih. Krama Bali biasanyané ngalap bunga puniki kaangén sarana canang utawi banten tur sarana ri tatkala mabakti. Mangkin, bunganyané sané sampun tuh utawi kering kapupulan dados anggén lakar ngaryanin tamba ring sajeroning wewidangan *kecantikan*. Bunga jepun ketah dados Bunga Sumapang ri kala wénten pragina masolah.

## Galéri

File:Alley lined with twisted Plumeria tree trunks overgrowing the steep stone stairs of Wat Phou temple Champasak Laos.jpg|Punyan jepun ring Wat Phou temple Champasak Laos
File:Plumeria rubra flower in jaffna.jpg|Kembang plumeria rubra
File:White Plumeria from Kannur - Kerala.jpg|Kembang jepun saking Kannur-Kerala, India
File:Plumeria (frangipanier).jpg|Jepun, Plumeria, utawi Frangipani
File:Bunga Kamboja Kuning.jpg|Jepun Cenana
File:Kamboja (Adenium).jpg|Jepun Jepang


## Pustaka
Jerman

**Jérman  **inggih punika silih tunggil negari ring benoa Éropa. Negari puniki jimbarnyané 357,386&nbsp;km² miwah akeh kramanyané kirang langkung 83,190,556 diri.

## Cingak masih
* Jerman nazi
## Buku
* 
* 

## Pustaka

### Cutetan
Jero Wacik

**Ir. Jero Wacik, S.E.** () inggih punika  Menteri Kebudayaan miwah Pariwisata Indonésia saking 21 Oktober 2004. Sasampun manados silih tunggil DPR kirang langkung abulan, ida kaprecaya manados Menteri Kebudayaan miwah Pariwisata. Jero Wacik taler manados pinaka manggala kaping kalih Sekjen DPP Parté Demokrat. Ida tamat manados sarjana Teknik Mesin saking Institut Teknologi Bandung ring warsa 1974 taler saking Fakultas Ekonomi Universitas Indonésia duk warsa 1983. Ritatkala ngranjing ring ITB, ida taler makarya ring makudang-kudang kantor tékstil ring Bandung manados peneliti sinambi asistén jurusan ring Téknik Mesin ITB. Ring warsa 1973, Jero Wacik prasida tamat antuk prédikat Mahasiswa Teladan ITB 1973. Salanturnyané, Jero makarya ring PT United Tractors manados *Asistant Services Manager* tur nglimbakang geginannyané ngantos madué genah manados Government Sales Manager (1990).

Jero Wacik madué tatiga utsaha dagang, kalihnyané sakadi ring wawidangan pariwisata inggih punika biro pariwisata PT Griya Batu Bersinar miwah PT Pesona Boga Suara sané madué kantor ring Jakarta miwah Bali. Silih tunggilnyané PT Putri Ayu sané wawidanganyané ring interior miwah désain tékstil. Jero Wacik taler manados dosén mata kuliah pemasaran miwah kewirausahaan ring Fakultas Ekonomi Universitas Indonésia taler nyurat makudang-kudang buku sakadi "Cara Mudah Menjadi Wirausaha" sané kamedalang olih Lembaga Penerbit UI (LP UI) ring warsa 2008, "Fisika untuk SMA" miwah "Matematika untuk SMA" sané kamedalang olih Ganesha Exact Bandung (1979). Ring tanggal 18 Oktober 2011, mapaiketan sareng reshuffle Kabinet Indonésia Bersatu II, Jero Wacik kaglingsiran manados Menteri Energi miwah Sumber Daya Mineral Indonésia.

## Pustaka

### Pranala jaba
Jiddu Krishnamurti

**Jiddu Krishnamurti** (12 Méi 1895 – 17 Fébruari 1986) inggih punika filosof miwah panyurat saking India. Ritkala Ida kantun alit, Ida kasayagayang mangda kadadosang Guru Sajagat anyar, nanging Ida raris nulak kalungguhané punika tur medal saking sekaa Théosofi sané wénten ring ungkurné. Ida miwah pakaryané maiketan sareng révolusi diri, ambekné manahé, méditasi, pitakén, iketan ring pantaraning manusa, miwah uwahan ring sajeroning kramané. Ida maosang indik révolusi diri sané patut kaanggén ring manusa makasami, tur kocap uwahané punika nénten prasida dados mawinan saking jaba, minakadi saking agama, pulitik, utawi sosial.

Duk warsa 1929 Ida piorah:

*Titiang ngugu yéning kawiaktiané inggih punika minakadi tanah sané nénten wénten margi-margi; mawinan punika nénten mrasidayang katampekin liwat margi ecén kémanten, agama utawi sekaa ecén kémanten. Puniki sané gugu titiang. Kawiaktiané nénten madué wates, alig-alig tur nénten mrasadiyang kadabdabang. Nénten dados wénten sekaa sané kadadosang mangda manusa ring margi puniki utawi punika nuju kawiaktiané. Titiang nénten kayun manusa nyarengin titiang. Wantah manusa ngawitin milu anak sané tiosan, manusané punika sampun nénten milu kawiaktiané malih. Titiang nénten ikun yéning ragané sami ngrungu utawi nénten. Wénten hal akidik sané kayun karyanin  titiang tur jakti jaga karyanin titiang: makarya manusa manados bébas. Titiang kayun ngebébasang manusa saking guungné sami, ajerihné sami; nénten makarya agama, sekaa, rumus miwah filosofi anyar.*

## Pustaka
Joglo

**Umah Joglo** inggih punika simbol sane nyihnayang status sosial parajana Jawa jamane dumun. Inggihan ketah kauningin pinaka umah krama Jawa, sakewanten nenten makasami parajana ring Jawa prasida ngwangun umah punika. Punika sangkaning bahan sane kanggen ngwangun Umah Joglo nganggen kayu jati sane kualitasnyane dahat becik miwah ajinnyane maal. Tiosan punika, ngwangun Umah Joglo prasida akeh pisan nelasang biaya. Punika mawinan dumun wantah para raja utawi anak sugih kemanten sane prasida ngwangun Umah Joglo.  

Joglo ento umah adat wong Jawa ané majujuk di baduur 4 adegan utama. Kruna "joglo" nujuang ka goban raabné. Raab magoba joglo nyidayang kaanggon di umah ketah wiadin di pendopo. Umah Joglo ketahné mapaiketan ajak warga ménak.

Umah adat Jawa kakepah dua dadi umah induk maimbuh umah ané lénan. Umah induk kawentuk uli pahan liu:

## Wagian Umah
# **Pendopo**, Pahan ené ada di arepan umah. Ketahné kaanggon antuk aktivitas formal, buka sangkepan, balih-balihan igelan muah wayang kulit, masih upakara adat.
# **Pringitan**, Pahan ené matongos di pantarané pendopo muah umah njero. Pringitan sai kaanggon antuk balih-balihan wayang kulit.
# **Emperan**, Emperan linggahné kuang-lebih 2 méter tur kaanggon antuk nerima tamiu muah tongos marérén. Di emperan ketahné ada apasang korsi kayu muah méja.
# **Omah njero**, Pahan ené sai kasambat *omah mburi* (umah duri), *dalem ageng* wiadin *omah* dogén.
# **Senthong-kiwa**, Matongos di samping tengen tur kawentuk uli rong liu. Ada ané matetujon dadi rong mécok, gudang, tongos nyimpen dedaaran muah barang ané lénan.
# **Senthong tengah**, Pahan ené matongos di tengahné pahan njero. Sai masih kasambat *pedaringan*, *boma*, wiadin *krobongan*. Tetujonné ento dadi tongos nyimpen barang-barang maaji, buka keris.
# **Senthong-tengen**, Pahan ené patuh ajak *Senthong* kébot, unduk tetujonné tur masih pilpilan rongné.
# **Gandhok**, Gandhok ento bangunan imbuh ané ngiderin sisi duri muah samping bangunané jatu.

## Soroh Joglo
* Joglo ceblokan
* Joglo kepuhan limolasan
* Joglo lambangsari
* Joglo kepuhan lawakan
* Joglo kepuhan awitan
* Joglo wantah apitan
* Joglo Limasan Lawakan (wiadin “Joglo Lawakan”).
* Joglo Sinom (Sinom Apitan)
* Joglo Jompongan (Jompongan Pokok)
* Joglo Pangrawit
* Joglo Mangkurat
* Joglo Hageng
* Joglo Semar Tinandhu
* Joglo Jepara
* Joglo Kudus
* Joglo Pati
* Joglo Rembang

## Pustaka
Jembrana, Jembrana

**Jembrana** (aksara Bali: ᬚᭂᬫ᭄ᬩ᭄ᬭᬦ) inggih punika silih tunggil kecamatan ring kabupatén Jembrana, Provinsi Bali, Indonésia. Wawengkon kecamatan puniki linggahnyané 93,97&nbsp;km².

## Géograpi
### Wates wewidangan
Wates wewidanganné inggih punika:

## Pamréntahan
### Wawengkon administratip
Kecamatan Jembrana madué 6 désa miwah 4 kelurahan, inggih punika:
#### Désa

# Air Kuning
# Batuagung
# Budeng
# Dangin Tukadaya
# Perancak
# Yeh Kuning

#### Kelurahan
# Dauhwaru
# Loloan Timur
# Pendem
# Sangkaragung

## Démografi
Madasar sensus BPS warsa 2010, akeh krama kecamatan Jembrana kirang langkung 51.634 diri. Madasar proyéksi BPS warsa 2016, akeh krama kirang langkung 54.290 diri sané kakepah antuk 26.660 lanang miwah 27.630 istri. Madasar data Kemendagri ring warsa 2017, krama kecamatan Jembrana sampun dados luwih tekén 53.900 diri.

Sarana miwah prasarana pendidikan sané wénten ring Jembrana warsa 2016 inggih punika; TK 25 buah, SD 37 buah, SMP 7 buah, miwah SMA 7 buah. Ring Jembrana tasih wénten 2 Rumah sakit, 2 Puskesmas, 8 Puskesmas Pembantu, 1 Poliklinik, miwah 61 Posyandu.

## Pustaka

### Pranala jaba
*  resmi Pamrentahan Propinsi Bali
*  Badan Pusat Statistik Propinsi Bali
*  Situs Resmi Kabupatén Jembrana
*  Badan Pusat Statistik Kabupatén Jembrana
*cutetan: URL dados kauahin/ilang. Yening URL nenten aktip, ngiring kaapus saking lis.*
John Legend

**John Legend** inggih punika silih tunggil *artis* Amérika sané kasub, nénten wantah ring negaranyané kémanten sakéwanten ngantos ka dura negara. Lianan saking wikan magending, ipun taler pinaka pangripta gending miwah waged mapiano. Anak lanang sané sujatinnyané mawasta John Stephens puniki embas ring Springfield, Ohio tanggal 28 Désémber warsa 1978. John Legend taler molihang jayanti ring Grammy Awards ping nem. Ipun marabian sareng Chrissy Teigen. Makakalih kacunduk ri tatkala pangriptan gending Stéréo ring warsa 2007. Kalanturang ngalaksanayang pawiwahan duk tanggal 14 Séptémber 2013 ring Como, Italia. Silih sinunggil gending ipun sané kaloktah mamurda All Of Me. Akéh pamiarsa sané miarsayang video saking gending puniki inggih punika ngantos 1.260.000.000.000 *akun*.

## Pustaka
Joko Widodo

**Joko Widodo** (alias **Jokowi**, embas ring Surakarta, Jawa Tengah 20 Juni 1968) inggih punika wastan politikus miwah Présidén Républik Indonésia sané ka-7, daweg 20 Oktober 2014. Ida dané kapilih sareng Wakil Présidén Jusuf Kalla ring pamilu 2014. Joko Widodo taler naenin dados Gubernur DKI Jakarta daweg 15 Oktober 2012 ngantos 16 Oktober 2014 sareng Basuki Tjahaja Purnama pinaka wakil gubernur.

## Galeri

Jokowi in Javanese suit.jpg|Wali Kota Surakarta Joko Widodo sedang blusukan ke sebuah pasar.
Jokowi-king-Surakarta.jpg|Jokowi bersama dengan Sinuhun Pakubuwana XIII Raja Surakarta.



Jokowi blusukan.jpg|Gubernur Joko Widodo ri tatkala blusukan ka peken, 2013.
Joko Widodo kampung.jpg|Gubernur Joko Widodo ri tatkala nuju kampung sareng Duta Besar Amérika Serikat untuk Indonésia Marciel Joins, 2013.



New president.jpg|Présiden Jokowi ri tatkala sasampun pelantikan Présidén, 2014.
President Rodrigo Duterte is toured by Indonesian President Joko Widodo in a mall in Jakarta on September 9 (2).jpg|Présiden Joko Widodo blusukan sareng Présidén Filipina Rodrigo Duterte, 2016
Jokowi Salman 2017 crop.jpg|Présidén Joko Widodo dan Raja Arab Saudi Salman bin Abdulaziz al-Saud, 2017.
Joko Widodo was given a turban by Maimun Zubair.jpg|Présidén Joko Widodo ri tatkala ngmolihang sarung olih Maimun Zubair, 2019.


## Pustaka
Jonatan Christie

**Jonatan Christie** (alias **Jojo**, ) ento pacanda bulutangkis tunggal putra uli Indonésia. Ida mawit uli PB. Tangkas Specs, klub bulutangkis di Jakarta.

Ring Juli 2013 ida menang di gelar internasional sénior ané kapertama, dugas yusané mara limolas tiban, di Indonésia International Challenge, sasubané ngalahang Alamsyah Yunus di final ajak skor 21-17, 21-10.

Di taun 2014, di Indonésia International Challenge masih, ida nganti ka final nanging kalah uli pacanda Koréa Selatan, Lee Hyun-il di 5 sét, 10-11, 11-9, 11-5, 8-11, 3-11.

Di Asian Games 2018 di Jakarta, Jonatan Christie ngalahang Chou Tien-Chen uli Taiwan, 21-18, 20-22, 21-15 tur maan médali emas di soroh tunggal putra.

## Liyanan
Ring warsa 2009, ipun dados peran pendukung ring pilem matema bulu tangkis, *[[King (pilem)|King]]*. Pilem puniki kasutradarain olih Ari Sihasale miwah kadedikasiyang antuk legenda bulu tangkis Liem Swie King. Pilem niki tasih nampilang wastan-wastan sané sampun kasub ring gumi bulu tangkis; Hariyanto Arbi, Hastomo Arbi, Ellen Angeline, Ivana Lie, Rosiana Tendean, Maria Kristin Yulianti, Fransisca Ratnasari, miwah makudang pemain generasi muda Kevin Sanjaya Sukamuljo, Rafiddias Akhdan Nugroho, Cisita Joity Jansen, Uswatun Khasanah, miwah Intan Dwi Jayanti.

## Pilmografi
### Pilem

## Prestasi
### Asian Games

### SEA Games

### BWF World Tour
*BWF World Tour* sané kawedharang ring tanggal 19 Maret 2017, miwah kalaksanayang ring warsa 2018 punika serangkaian turnamen bulutangkis elit, sané kaadegang olih Federasi Bulutangkis Dunia (BWF). BWF World Tour kawagi dados nenam tingkatan, inggih punika World Tour Finals, Super 1000, Super 750, Super 500, Super 300 (wagian saking HSBC World Tour), miwah BWF Tour Super 100.

### BWF Superseries
**BWF Superseries**, dicanangkan sejak 14 Désémber 2006 dan pertama kali digelar ring warsa 2007, adalah rangkaian kejuaraan bulu tangkis tingkat atas, yang diselenggarakan oleh Federasi Bulu Tangkis Dunia (BWF). BWF Superseries mempunyai dua tingkat kejuaraan yaitu BWF Superseries dan Superseries Premier.

: Turnamen Superseries Finals
: Turnamen Superseries Premier
: TurnamenSuperseries

### BWF Grand Prix
**BWF Grand Prix** inggih punika turnamen bulu tangkis sané kaselenggarayang olih Federasi Bulu Tangkis Dunia (BWF) saking warsa 2007, sané wénten duang tingkat kejuaraan inggih punika *BWF Grand Prix* miwah *Grand Prix Gold*.

: Turnamen BWF Grand Prix Gold
: Turnamen BWF Grand Prix

### BWF International

: Turnamen BWF International Challenge
: Turnamen BWF International Series

## Partisipasi ring Tim Nasional
* 2x ring Piala Thomas (2016 dan 2018)
* 2x ring Piala Sudirman (2015 dan 2017)
* 1x ring Pesta Olahraga Asia (2018)
* 2x ring Kejuaraan Bulu Tangkis Asia (2016 dan 2018)
* 2x ring Pesta Olahraga Asia Tenggara (2015 dan 2017)

## Pustaka

### Pranala luar
*  Profil Jonatan Christie
* 
*
Juuk

**Juuk** (Latin: **Citrus x sinensis** wiadin **Citrus aurantium**) inggih punika wit sané mawit saking wawidangan ring pantarané Assam ring India, Cina kidul miwah Asia Tenggara. Woh juwuk puniki hasil tanah sané janten buat miwah katanem anggé isinné miwah anggé kulitné. Kusumanné, daunné sareng tarunné taler kaanggén cara akéh. Ring jagat Bali wénten makudang-kudang soroh juuk inggihnyané: juuk Bali, juuk Bukit, juuk Bangli, juuk lemo, juuk nipis, juuk peres miwah juuk kuning. Woh puniki madué Vitamin C sané becik tur mawiguna ring kahuripan para janané sami. Rasannyané akéhan manis nanging taler wénten sané masem. Warnan daginnyané kuning kakaput antuk kulit sané tipis.

## Pustaka
Juwet

rumasuk sarwa woh-wohan. Punyan juwet ketahnyané kacunduk ring alasé. Punyanné tegeh tur ring donnyané kadadosang umah semangah yéning masanné. Buah punika mawarna gadang ri tatkala nguda tur mawarna barak utawi badeng yéning sampun tasak. Rasan buah juwet sané mawarna badeng manis sakéwale sané mawarna barak kantun sepet. Woh puniki madué wiji alit ring tengahnyané. Juwet dados kaajeng sareng uyah tur kabejek dados asiki.

## Galéri

Berkas:Syzygium cumini plants.jpg|Bibit
Berkas:Jaam tree2.JPG|Taru sane sampun dewasa
Berkas:Kalo jam foliage1.JPG|Tampilan sané nampek saking don
Berkas:Syzygium cumini plant.jpg|Tetanduran sane nguda
Berkas:Jamun Seeds.jpg|Bibit
Berkas:Java plum (Syzygium cumini) seeds.jpg|Bibit
Berkas:Flower of Jamblang (Syzygium cumini) 01.JPG|Kuncup bunga miwah bunga sané mabuka
Berkas:Kalo jaam.JPG|Woh-wohan ring makudang-kudang undagan matang.
Berkas:Syzygium cumini 03.JPG|Woh
Berkas:Syzygium cumini.jpg|Woh
Berkas:Ripe jamun fruits.jpg|Woh-wohan sane sampun tasak kaadol ring pasar .
Berkas:Phaledo.jpg|Woh-wohan sane sampun tasak kaadol ring pasar lokal Nepal.


## Pustaka

### Cingak masih
* Marga Jambu

### Pranala jaba

*  ''Sorting Syzygium names'', Multilingual Multiscript Plant Name Database.
Kabupatén

**Kabupatén** inggih punika wawengkon administratip sané wénten ring Indonésia. Kabupatén puniki genahnyané ring sor propinsi. Kabupatén punika kapimpin olih bupati. Sajabaning kabupatén, wawengkon administratip sané genahnyané ring sor propinsi inggih punika kota. Ketahnyané, kabupatén miwah kota madué wewenang sané pateh, kabupatén miwah kota madué pamréntahan sané *otonom*.

## Pustaka

### Cingak masih
* Kabupatén miwah kota ring Indonésia
Kabupatén Badung

**Kabupatén Badung** (aksara Bali: ᬩᬤᬸᬂ) inggih punika silih tunggil kabupatén ring propinsi Bali. Wawengkon kabupatén puniki linggahnyané 420,09&nbsp;km². Kabupatén Badung mawates sareng Kabupatén Buléléng ring sisi kaja, Tabanan ring sisi kauh. Samudera Hinda ring sisi kelod. Kabupatén Bangli, Gianyar miwah Kota Dénpasar ring sisi kangin. Katah genah wisata ring Kabupatén Badung sané ngulangunin yéning kalalinin, minakadi pasisi Kuta, pasisi Dreamland, pasisi Batubalong, genah perkemahan Dukuh sané pinaka paninggalan saking Krajan Mengwi miwah akéh sané lianan.

Sane nguni, Kabupatén Badung kawastanin *Nambangan* sadurung kagentosin olih I Gusti Ngurah Madé Pemecutan dados Badung ring penguntat abad ke-18. I Gusti Ngurah Madé Pemecutan Sakti inggih punika raja kapertama ring Kerajaan Badung saking warsa 1779. Kaping riin, ibu kota Kabupatén Badung inggih punika Denpasar. Sakewanten risampune wénten pemekaran wilayah warsa 1992, Denpasar kadadosang Kota Madya taler ibu kota Kabupatén Badung magingsir ka Mengwi. Manut ring PP67 warsa 2009 indik pemindahan ibu kota Kabupatén Badung saking wewidangan Denpasar ke Kecamatan Mengwi, embas Kota Mangupura sané madué wewidangan patpat désa miwah lima kelurahan. Duk tanggal 6 November kategtegang dados rahina wanti warsa Kabupatén Badung. HUT Kabupatén Badung puniki janten kalaksanayang antuk ngelingang embasnyane Kota Mangupura sané karesmiang duk tanggal 16 november 2009 olih mantan Présidén Susilo Bambang Yudhoyono.

Ring Badung wénten peristiwa sejarah sané kasub, inggih punika Puputan Badung tanggal 20 Séptémber 1904, sané dados silih tunggil kawiwenang kerajaan Badung. Pamréntah Hindia Belanda ngaranin masyarakat ring genahe punika sani ngusakin taler ngebutin sakancan isin kapal Sri Komala. Punika mawinan Pamréntah Hindia Belanda nuntut mangda Raja Badung sané madué tanggung jawab naur jinah palelenan aji 3000 dolar perak miwah ngawigraha sapa sira sané sampun ngusak-asik kapal punika. Sakewanten, Raja Badung nenten kayun antuk naur palelenan punika. Punika mawinan, pemerintah Hindia Belanda ngelaksanayang ekspedisi militer ke Bali duk tanggal 20 Séptémber 1906. Ipun madaatang tigang batalyon infantry miwah kalih batalyon arteleri anggén nyerang Badung. Pamuputnyane, ri kala militer Belanda rauh ring pintu gerbang kota, ipun kahadang olih makudang-kudang anak nganggén kuaca sarwa putih sané sayaga jagi nyerang. Payudan nenten dados kekelidin antuk masarakat Badung sané kapimpin olih Raja Badung sareng militer Hindia Belanda tur kasengguh dados Perang Puputan. Perang puputan inggih punika payudan ngantos ketelan rah sané kaping untat.

## Geograpi
### Wates wewidangan
Kabupatén Badung kawatesin antuk:

### Iklim

## Pamréntahan
### Bupati Badung

### Déwan Perwakilan

### Wawengkon Administratip

## Kesehatan
### Rumah sakit

## Pertanian
### Subak

## Pustaka

### Pranala jaba
Kabupatén Bangli

**Kabupatén Bangli** (aksara Bali: ᬩᬗ᭄ᬮᬶ) inggih punika silih tunggil kabupatén ring Propinsi Bali, Indonésia. kabupatén Bangli magenah ring kalér-kangin kota Denpasar, manawi weten 40&nbsp;km saking tengahing Kota Denpasar miwah pinaka dados kabupatén sané nenten medue pasih.

## Lelintihan
Saking warsa 1991, Pamréntah Daérah Kabupatén Bangli ngukuhin tanggal 10 Méi 1204 dados dina adegan kota Bangliné. Tanggal punika kaambil saking prasasti Pura Kehen C sané kamedalang olih raja Sri Adikunti Ketana sané madué adikuasa ring Bangli duk 1126 warsa saka utawi 1204 warsa Masehi. Sadurungnyané, ring Bangli duk abad ke-11 wénten wabah penyakit sané nglimbak taler ngawinang akeh parajana Bangliné sané lunga saking Bangli. Risampuné ilang wabah penyakite punika, raja Sri Adikunti Ketana ngicenin putrannyané duk tanggal 10 Méi 1204, manut ring napi sané sampun kasurat ring Prasasti Kehen C. Prasasti sané wénten ring Pura Kehen puniki nyuratang indik pangandikan sang raja mangda ngwehin parajanané mawali ka Désa Bangli mangdané pada-pada ngewangun miwah menain jeroné soang-soang. Sang Raja taler nikaang mangda parajanané ngawi sentana sané akeh, ngicenin parajanané mukak alas dados carik utawi subak. Lianan asapunika, Sang Raja taler ngapus pajeg majeng ring parajanané miwah mikukuhang wates-wates wewidangan Bangline.

Tanggal 10 Méi 1453 kapilih dados tanggal pangeling embasnyané kabupatén Bangli kadasarin antuk pikayun indik Prasasti Kehen C sampun ngawedarang kawéntenan Bangli ri kala punika sané sampun nunggal utawi dados asiki tur kasarengin olih pamikukuhan wates wewidangan Bangli oleih Sang Raja. Taler prasasti puniki sané pinih pertama nyuratang wastan Bangli. Manut ring babad utawi carita rakyat, wastan Bang metu saking kruna Jarak Bang utawi Bangkliki. Ring babad punika taler koné Bangli kajujukang ring genah alas jarak, sakewanten wénten malih sané nyuratang indik Bangli sané mawit saking kruna Banggi sané maartos kirang darma santi.

## Geograpi
### Wates wewidangan
kabupatén Bangli kewatesin olih kabupatén Buléléng ring sisi kalér, Klungkung miwah Karangasem ring sisi kangin, Klungkung miwah Gianyar ring sisi kelod, taler Badung miwah Gianyar ring sisi kauh. Wewidangan kabupatén puniki jimbarnyané 520,81&nbsp;km² sané kawatesin antuk;

### Iklim

## Pamréntahan
### Bupati Bangli

### Déwan Perwakilan

### Wawengkon Administratip

## Kesehatan
### Rumah sakit

## Pertanian
### Subak

## Genah wisata
Silih sinunggil genah wisata ring Bangli inggih punika:
* Gunung Batur
* Danu Batur, danu pinaka sané paling linggah ring Bali tur sané ngulangunin olih Gunung Batur.
* Toya Bungkah inggih punika genah pasiraman ngangge toya anget.

## Pustaka

### Suratan Liané
*  BPS Kabupatén Gianyar
*  Prodeskel Binapemdes Kéméndagri 
*  Situs Resmi Kabupatén Gianyar
Kabupatén Buléléng

**Kabupatén Buléléng** () inggih punika silih tunggil kabupatén ring propinsi Bali, Indonésia. Kabupatén Buléléng inggih punika kabupatén sané pinih linggah ring Provinsi Bali. Ibukotanyané punika Singaraja. Buléléng mawates sareng Segara Jawa ring sisin kalér, Selat Bali ring sisin kauh, Kabupatén Karangasem ring sisin kangin miwah Kabupatén Jembrana, Bangli, Tabanan miwah Badung ring sisin kelod. Lantang sisin pasih ring wewidangan Buléléng kirang langkung 144&nbsp;km, 19&nbsp;km-nyané nglewatin kecamatan Tejakula.

Ibu kotanyane inggih punika kota Singaraja (Kecamatan Buléléng). Buléléng jimbarnyane 1.364,73 km2, dados kabupaten sane pinih ageng ring provinsi Bali. Buléléng madue wates maritim sareng Segara Bali ring sisi kaler lan Selat Bali ring sisi kauh. Ring warsa 2024, akeh krama ring Kabupatén Buléléng inggih punika 826.193 diri, dadosnyane kabupaten puniki pinaka kabupaten sane pinih akeh kramannyane ring Provinsi Bali, sane ngawetuang 19% saking krama Provinsi Bali.

Lantang pasih Kabupatén Buléléng kirang langkung 144 km, 19 km saking Kecamatan Tejakula ring sisi kangin ngantos wates sareng Kabupatén Jembrana ring sisi kauh. Tiosan ring dados produsen pertanian sane pinih ageng ring Bali (kasub antuk buah ula Bali, sorgum Bali, miwah jeruk nipis Tejakula), kabupaten puniki taler nyumbungang makudang-kudang genah wisata, minakadi Pasisi Lovina, Pura Pulaki, Yéh Sanih, Grojogan Banyumala, miwah Danu Tamblingan.

## Geograpi
Manut geografis, Kabupaten Buleleng magenah ring pantaraning 8°3'40"–8°23'00" Lintang Selatan miwah 114°25'55"–115°27'28" Bujur Kangin, sané magenah ring sisi kaler Pulo Bali. Luas Kabupaten Buleleng inggih punika 1.365,88 km2 (24,25% saking luas Pulo Bali). Kabupaten Buleleng kawangun antuk 9 kelurahan sane akehnyane 129 desa, 19 desa perkotaan, 551 dusun/banjar lan 58 lingkungan.

### Wates wewidangan
Wewidangan kabupatén puniki jimbarnyané 1.365,88&nbsp;km² sané kawatesin antuk;

### Iklim

## Pamréntahan
### Bupati Buléléng

### Déwan Perwakilan

### Wawengkon Administratip

## Kesehatan
### Rumah sakit

## Pertanian
### Subak

## Pustaka
Kabupatén Gianyar

**Kabupatén Gianyar** (aksara Bali: ᬓᬩᬸᬧᬢᬾᬦ᭄ᬗᬶᬬᬜᬃ utawi ᬕ᭄ᬬᬜᬃ) inggih punika silih tunggil kabupatén ring propinsi Bali, Indonésia. Kabupatén puniki dados pusat budaya ukiran ring Bali. Gianyar mawates saking Kota Dénpasar ring kauh kelod, Kabupatén Badung ring kauh, Kabupatén Bangli ring kangin miwah Kabupatén Klungkung ring kangih kelod.

## Geograpi
### Wates wewidangan
Wawengkon kabupatén puniki linggahnyané 368&nbsp;km² sané kawatesin antuk;

## Pamréntahan
### Bupati

### Déwan Perwakilan

### Wawengkon administratip

## Kesehatan
### Rumah sakit

## Pertanian
### Subak

## Pustaka

### Suratan Liané
*  BPS Kabupaten Gianyar
*  Prodeskel Binapemdes Kemendagri 
*  Situs Resmi Kabupaten Gianyar
Josef Stalin

**Joseph Vissarionovich Stalin** (Ioseb Besarionis dze Jughashvili, embas 18 Desémber 1878 - padem 5 Maret 1953) inggih punika silih tunggil penganter révolusi miwah politikus Uni Soviét turunan Georgia. Ida dados pamimimpin Uni Soviét mawit saking warsa 1920 ngantos 1953.

## Pustaka
Justin Bieber

**Justin Drew Bieber** inggih punika artis lanang saking Kanada sané embas duk 1 Maret 1994.  Anak lanang punika satmaka pagending miwah pangawi gending sané kaloktah ring sajebag dura negara. Sané nemonin video Justin Bieber pinih rihin ring Youtube inggih punika manajer Scooter Braun. Raris, Justin kakontrak dados pagending tur ngamedalang gending sané mamurda "My World " ring panguntating warsa 2009. Artis punika taler ngamedalang sasolahan film 3D *[[Justin Bieber: Never Say Never]]* miwah album kaping kalihnyané *[[Under the Mistletoe]]* ( warsa 2011). Album sané kaping tiga mamurda *[[Believe (album Justin Bieber)|Believe]]* (warsa 2012) ngamedalang single "Boyfriend", pinaka gending sané pinih kasub ring Kanada. Sané kaping pat mamurda *Purpose* kamedalang ring warsa 2015, sané ngawinang wénten tigang gending sané kaloktah pisan inggihnyané: "What Do You Mean?", "Sorry", miwah "Love Yourself". Selanturnyané Justin Bieber nyarengin pagending lianan mangda magending sinarengan ring gending-gending sané mamurda "Cold Water", "Let Me Love You", "Despacito (Remix)", miwah "I'm the One". Asil saking ngadol album punika ring Amérika Serikat ngantos sawatara 44.7 yuta kaset.

## Diskograpi

* *[[My World 2.0]]* (2010)
* *[[Under the Mistletoe]]* (2011)
* *[[Believe (album Justin Bieber)|Believe]]* (2012)
* *[[Purpose (album Justin Bieber)|Purpose]]* (2015)
* *Changes* (2020)
* *Justice* (2021)

## Tur Gending
* 2009: *Urban Behavior Tour*
* 2010: *[[My World Tour]]*
* 2012-2013: *[[Believe Tour]]*
* 2016-2017: *Purpose World Tour*

## Pilmograpi
### Pilem

### Televisi

## Pustaka

### Pustaka liyanan

* 
* .
* .
* 
* .
* .
* .
* 

### Pranala jaba
*  
* 
* 
* 
* 
*
Kabupatén Klungkung

**Kabupatén Klungkung** (aksara Bali: ᬓ᭄ᬮᬸᬂᬓᬸᬂ) inggih punika silih tunggil kabupatén sané wénten ring Bali, Indonésia. Klungkung ibukotanyané inggih punika Semarapura. Wates wewidangan Klungkung ring sisi kauh inggih punika Kabupatén Gianyar. Ring sisi kangin kawatesin olih Kabupatén Karangasem, ring sisi kaja kawatesin oleh Kabupatén Bangli miwah ring sisi kelod kawatesin olih Samudra Hindia. Wawengkon kabupatén puniki linggahnyané 315&nbsp;km². Kabupatén Klungkung madué wawengkon sané paling alit ring Propinsi Bali. Wawengkon kabupatén puniki linggahnyané 315&nbsp;km² sané kawatesin antuk Kabupatén Bangli ring kalér, Kabupatén Gianyar ring kauh, Kabupatén Karangasem ring kangin miwah Segara Hindia ring kelod. Kabupatén Klungkung madué 4 kecamatan, inggih punika: Kecamatan Banjarangkan, Dawan, Klungkung, miwah Nusa Penida.

## Geograpi
### Wates wewidangan

## Pamréntahan
### Bupati

### Déwan Perwakilan

### Wawengkon administratip

## Basa
Anak Klungkung daratan umumne nange Basa Bali Standar lamun Nak Nusé Penida utamane nange Basa Bali Nusa Penida

## Kesehatan
### Rumah sakit

## Pertanian
### Subak

## Pustaka

### Pranala jaba
Kabupatén Tabanan

**Kabupatén Tabanan** (Aksara Bali: ᬢᬩᬦᬦ᭄) inggih punika silih tunggil kabupatén ring propinsi Bali. Wawengkon kabupatén puniki linggahnyané 839.33&nbsp;km² sané kawatesin antuk Kabupatén Buléléng ring kalér, Kabupatén Jembrana ring kauh, Kabupatén Badung ring kangin, saha Segara Hindia ring kelod. Kabupatén Tabanan kabaosané *lumbung beras Pulau Bali* mawitan Kabupatén Tabanan madué makudang-kudang carik.

## Géograpis
### Wates wewidangan

## Pamréntahan
kabupatén Tabanan punika kangemanggalanin antuk bupati miwah wakil bupati.

### Bupati Tabanan

### Déwan Perwakilan

### Wawengkon Administratip

## Kesehatan
### Rumah sakit

## Pertanian
### Subak

## Pustaka

### Pranala jaba
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Tabanan 
*  Badan Pusat Statistik Kabupatén Tabanan
*cutetan: URL dados kauahin/ilang. Yening URL nenten aktip, ngiring kaapus saking lis.*
Kadek Sonia Piscayanti

**Kadek Sonia Piscayanti** () inggih puniki silih tunggil sastrawan sané wénten ring Bali. Akéh manyuratang cerpén, artikel, miwah resénsi, akéh sané sampun kamuat ring Bali Post, Jawa Post, Suara Pembaruan, Koran Témpo, Cerita Kita, Jurnal sundih miwah Jurnal Prasi.

## Sesuratan
Sonia seneng ngamiletin sarwa pacentokan ngantos ngamolihang jayanti. Cerpénnyané sané mamurda *Bunga Sepatu Ungu Callista*, ngamolihang jayanti kapertama ring lomba Cerpén Pésta Kesenian Mahasiswa Nasional ring Makasar warsa 2006. Kalih cerpénnyané sané lianan, sakadi *Negeri Perempuan miwah Aku*, Kalér miwah *Buyar*, ngamolihang Jayanti ring Sayembara nyuratang Cerpén Remaja Balai Bahasa, Dénpasar.

Ida pinaka pamungkah tur sané ngadegang penerbitan indepéndén, Mahima Institute Indonésia.

### Satua cutet
* *Bunga Sepatu Ungu Callista*
* *Negeri Perempuan miwah Aku*
* *Buyar*

## Pustaka

### Pranala jaba
* 
* 
*
Kaesang Pangarep

**Kaesang Pangarep** (lekad 25 Désémber 1994) ento YouTuber, narablog, rapper, pangawi kidung, panggénding, aktor muah anak ané ngelah usaha dedaaran. Ida ento panak ka-3 tur paling cenik uli Présidén Indonésia ka-7, Joko Widodo ajak Ibu Negara Iriana. Ida lulus uli ACS International di Singapura, muah maan ijasah International Baccalaureate.
## Karir

### Online

Kaesang bisa kasub krana ngaé narablog nganggo pungkusan "diary anak kampung" wiadin "mister kacang" di taun 2011. Isin tulisanné indik idup padéwékan ajak panyamaanné ento dueg tur baud. Kadang ida marengang bapanné yén sedeng *blusukan*.

Sekat Maret 2016 ida nyumu dadi épot di YouTube lantas videonné liu ané demen di gumi, krana baud. Di Méi 2017 suba ada lebih uli 270.000 anak ané milu vlogné Kaesang di YouTube. Di betén iusné, Présidén Joko Widodo masih ngaé vlog YouTube padidi, ané mapungkusan #JKWVLOG tur kademenin di guminé dugas ida mungguhang ngajeng tengai ajak Raja Salman. Kaesang mungguh di télévisi, di program *Mata Najwa* lakar nuturang idupné pinaka panak Présidén Indonésia. Di 2017 Kaesang mungguhang kidung mapungkusan "Bersatulah" tetujonné ngidih anak Indonésia apang briyak-briyuk tur toléran. Ida mungguh masih di film *Cek Toko Sebelah* pinaka supir taksi.

### Pangumbal panistaan agama
Kaesang mungguhang vidéo-pamales katuju tekén anak-anak ané magending "matiang Ahok" dugas ada protés indik kasus Ahok di Jakarta. Lantas ida kalaporang ka polisi krana panistaan agama ajak kebatan kagedégan, nanging polisi tusing maan buktiné.

### Usaha
Kaesang madué anté toko kulinér ané madasar baan biu di makudang-kudang kota ané ada di Indonésia.

## Pustaka
Kaja

**Kaja** utawi **Kalér** (basa alus, aksara Bali: ᬓᬚ, ᬓᬮᬾᬃ, Basa Indonésia; *Utara*) inggih punika silih tunggil matan bayu sané wénten ring jangka. Kaja ring basa Bali madué arti *gunung*.

## Pustaka

### Suratan liyané
* Kelod
* Kauh
* Kangin